**Raport narativ referitor la stadiul implementãrii mãsurilor prevãzute In
Planul de integritate al Casei de Asigurãri de Sãnãtate BRAILA**

CASA DE ASIGURARI DE SANATATE BRAILA are ca principal obiect de activitate asigurarea funcţionării unitare a sistemului de asigurări sociale de sănătate din judetul Braila.

În data de 21.03.2022 a fost semnată de către Directorul General al CAS Braila, ***Declaraţia privind asumarea unei agende de integritate organizaţională a C.A.S. Brăila***, Inregistrată la nivelul instituției cu nr. 8648/21.03.2022. Documentul a fost postat pe pagina de internet a instituţiei, In cadrul secţiunii „**Informaţii publice**”, subsecțiunea ”– **Strategia Nationalã Anticorupție**”.

CASA DE ASIGURARI DE SANATATE BRAILA a dezvoltat şi aprobat sub numarul 17393/08.06.2022 Planul de integritate al CAS Braila, Intocmit prin raportare la obiectivele şi acţiunile prevăzute In SNA 2021-2025 şi la domeniul specific de competenţă al CAS Braila, document elaborat cu consultarea tuturor direcţiilor de specialitate din cadrul instituţiei. Planul de Integritate a fost postat pe pagina de internet a instituţiei, In cadrul secţiunii **Informaţii publice**”, subsecțiunea ”– **Strategia Nationalã Anticorupție**

Totodată, prin Decizia nr. 1235/07.06.2022 a Directorului General al C.A.S. Braila a fost desemnată persoana responsabilă ( secretar de comisie) pentru comunicarea cu Secretariatul tehnic al SNA din cadrul CNAS, dar si cu atributii pentru colectarea şi raportarea datelor ***aferente Planului de integritate*** dezvoltat la nivelul CAS Braila şi Anexei nr. 3 la HG nr. 1269/2021 – Inventarul măsurilor preventive, precum şi indicatorii de evaluare.

 Prin nota interna nr. 17392/08.06.2022, secretarul comisiei privind SNA la nivelul CAS Braila a transmis Planul de integritate, comunicând faptul că la nivelul acestora urmează să fie dezvoltat un plan de integritate şi desemnată persoana responsabilă, care va colabora cu structurile de specialitate implicate în implementarea măsurilor din Planul de integritate precum şi a celor prevăzute în Anexa nr. 3 la HG nr. 1269/2021, această persoană având atribuţii de coordonare, monitorizare, colectare a datelor şi raportarea acestora către Compartimentul Strategie Anticorupţie din cadrul CNAS.

La nivelul CAS Braila a fost întocmit Registrul riscurilor de corupție, fiind identificat un număr de 8 riscuri de corupție și adoptate 9 măsuri de intervenție.

În anul 2022 la nivelul CAS Braila nu au fost identificate incidente de integritate. Raportul anual de evaluare a incidentelor de integritate a fost postat pe pagina de internet a instituţiei, în cadrul secţiunii „Informaţii publice”, subsecțiunea – Strategia Nationala Anticorupție”.

În anul 2022, CAS Braila a transmis către CNAS, la solicitarea acestuia, Raportul privind indicatorii de evaluare aferenți inventarului măsurilor de transparență instituțională și de prevenire a corupției la nivelul CAS Braila si progresele înregistrate în implementarea măsurilor anticorupție pentru anul 2021.

Pe site-ul CAS Braila, la secțiunea Informații publice//Strategia Nationala Anticorupție, au fost Incărcate seturi de date pentru anul 2022-2023, In vederea creşterii gradului de informare al publicului despre monitorizarea implementării SNA.

La nivelul CAS Braila s-a elaborat și avizat “Procedura operațională privind avertizorul de integritate”, cod *Procedura de sistem privind avertizarea în interes public P.S. SJCRPPC-RU 18 .*

În anul 2022 nu au fost situații de încălcare a normelor, represalii la locul de muncă sau plângeri depuse în instanță.